544.050 - Reglament per l'organisaziun da l'institut d'assicuranza sociala dal chantun Grischun    544.050   Reglament per l'organisaziun da l'institut d'assicuranza  sociala dal chantun Grischun  dals 12-04-1994 (versiun dals 01-12-1997)  sa  basond  sin  l'art. 2  da  l'ordinaziun  executiva  tar  la  lescha  introductiva  tar  las  leschas federalas davart  l'assicuranza da vegls e survivents e davart  l'assicuranza  d'invaliditad1)  relaschà da la regenza ils 12 d'avrigl 1994  1. Disposiziuns generalas  Art.  1 Structuraziun 1 L'institut  d'assicuranza  sociala  dal  chantun  Grischun  (IASG)  è  structurà  en  ils  suandants secturs: 1. administraziun; 2. cassa da cumpensaziun da la AVS; 3. uffizi da la AI.  Art.  2 * Organisaziun 1 L'organisaziun dals singuls secturs vegn reglada da la cumissiun administrativa.  Art.  3 Attribuziun dals secturs specifics e da las fatschentas 1 Uschenavant che leschas ed ordinaziuns sin plaun federal e sin plaun chantunal na  disponan betg autramain, attribuescha la cumissiun administrativa ils singuls champs  specifics, las singulas cumpetenzas e las singulas fatschentas als secturs, e quai tras   directivas.  Art.  4 Egualitad da las schlattainas 1 Las indicaziuns davart las persunas, davart las funcziuns e davart las professiuns en  quest reglament sa refereschan ad omaduas schlattainas.  1) DG 544.010  * tabellas da las modificaziuns a la fin dal relasch   1   https://www.gr-lex.gr.ch/data/544.010/rm   544.050    Art.  5 Recusaziun 1 In  commember  d'in  organ  dal  IASG  ha  da  prender  recusaziun,  sche  las  circumstanzas al laschan parair implitgà. 2 Davart  dumondas  da  recusaziun  decida  l'organ  cun  exclusiun  dal  commember  respectiv.  2. Organs  2.1. CUMISSIUN ADMINISTRATIVA  Art.  6 Incumbensas da la cumissiun administrativa 1 Ultra da las incumbensas fixadas en la lescha1) ed en l'ordinaziun executiva2) ha la  cumissiun administrativa spezialmain las suandantas cumpetenzas: 1. approvar il preventiv; 2. conceder credits posteriurs.  Art.  7 Sesidas 1 La cumissiun administrativa fa uschè bleras sesidas sco quai che las fatschentas   pretendan. 2 Il  directur  fa  la  glista  da  tractandas  sin  basa  da  las  communicaziuns  dals   commembers da la cumissiun administrativa e da la direcziun. 3 Sin basa da la glista da tractandas ordinescha il directur che ulteriurs commembers  da  la  direcziun  e  che  collavuraturs  sa  participeschan  a  las  sesidas  per  dar   infurmaziuns.  Art.  8 Conclus e protocol 1 Dals conclus da la cumissiun administrativa vegn fatg in protocol. Las posiziuns da  singuls commembers ston vegnir integradas en il protocol, sch'els giavischan quai.  Quel  vegn  tramess  als  commembers  ed  è  avant  maun  a  la  proxima  sesida  per  l'approvaziun. 2 Ils  conclus ch'èn vegnids prendids sin  via  circulara dapi  l'ultima sesida ston er  vegnir integrads en il protocol. 3 Ils conclus da la cumissiun administrativa vegnan suttascrits dal president u da ses  substitut e dal protocollist.  1) DG 544.000 2) DG 544.010  2    https://www.gr-lex.gr.ch/data/544.010/rm https://www.gr-lex.gr.ch/data/544.000/rm    544.050   2.2. DIRECZIUN  Art.  9 Direcziun 1 La direcziun è cumpetenta per tut las fatschentas che na tutgan betg – tenor la   lescha e tenor ils ulteriurs relaschs respectivs – a la cumpetenza d'auters organs.  Art.  10 Cumpetenzas ed obligaziuns 1 La direcziun ha spezialmain las suandantas cumpetenzas ed obligaziuns: 1. decisiun davart il diever dals credits approvads en il rom dal preventiv; ella po   delegar questa cumpetenza als commembers da la direcziun en la dimensiun  ch'ella sto fixar;  2. dumonda d'in credit posteriur; las disposiziuns da la lescha davart las finanzas  dal chantun Grischun1) valan confurm al senn.  Art.  11 Abilitad da decider 1 La direcziun è abla da decider, sche almain trais commembers èn preschents ed han  il dretg da votar. Tut ils commembers èn obligads da prender part a las sesidas ed a  las votaziuns, sch'els na ston betg prender recusaziun u sch'els n'èn betg impedids  pervia da malsogna, pervia d'absenza u per auters motivs impurtants. 2 Sche la direcziun n'è  betg abla  da decider,  sa cumplettescha ella  cun clamar il  substitut dal commember da la direcziun che manca.  Art.  12 Sesidas 1 La direcziun fa uschè bleras sesidas sco quai che las fatschentas pretendan. 2 Il  directur  fa  la  glista  da  tractandas  sin  basa  da  las  communicaziuns  dals   commembers da la direcziun.  Art.  13 Conclus e protocol 1 La direcziun prenda ses conclus cun maioritad simpla da las vuschs.  Il  parsura   prenda part a la votaziun. En cas d'egualitad da las vuschs vala quella proposta sco   approvada, per la quala il parsura votescha. 2 Dals  conclus  da  la  direcziun  vegn  fatg  in  protocol.  Las  posiziuns  da  singuls  commembers  ston vegnir integradas en il  protocol,  sch'els  giavischan quai.  Quel  vegn  tramess  als  commembers  ed  è  avant  maun  a  la  proxima  sesida  per  l'approvaziun. 3 Ils conclus da la direcziun vegnan suttascrits dal president u da ses substitut e dal   protocollist.  1) DG 710.100   3   https://www.gr-lex.gr.ch/data/710.100/rm   544.050    Art.  14 Directur 1 Il directur dal IASG maina las activitads da la direcziun. El presidiescha, procura   per in andament da las fatschentas en il rom da las disposiziuns legalas confurm als  fatgs ed al temp e surveglia la collavuraziun tranter ils secturs. 2 Il directur represchenta il IASG vers anor, uschenavant ch'i na vegn concludì nagut  auter per il cas singul. 3 Sch'ina fatschenta na cumporta nagin entardament, po el decider sez empè da la  direcziun. A chaschun da la proxima sesida ha el d'orientar la direcziun davart sia  decisiun. 4 A la cumissiun administrativa suttametta el il preventiv, las dumondas da credits   posteriurs, il quint annual sco er ils rapports da revisiun prescrits da la lescha per  l'approvaziun. 5 A  la  cumissiun  administrativa  ed  al  departament  superiur  suttametta  el  las  propostas en connex cun fatschentas dal persunal. 6 En cas da classificaziuns e da creaziuns da plazzas da lavur dumonda il directur la   posiziun da l'uffizi da persunal.  2.3. POST DA REVISIUN  Art.  15 Post da revisiun 1 Da  la  contabilitad  e  da  la  gestiun  dal  IASG ha  il  post  da  revisiun  da  far  las  controllas prescrittas da la lescha e da rapportar davart quellas.  3. Disposiziuns finalas  Art.  16 Midada da relaschs1)  Art.  17 Aboliziun da relaschs 1 Cun l'entrada en vigur da questa ordinaziun vegnan abolidas tut las disposiziuns  che stattan en cuntradicziun cun ella, spezialmain: 1. reglament  per  l'organisaziun  da  la  cassa  da  cumpensaziun  dal  chantun   Grischun dals 9 da mars 19812); 2. ordinaziun  provisorica  davart  l'assicuranza  d'invaliditad  per  il  chantun   Grischun dals 29 da december 19593); 3. installaziun d'in post regiunal chantunal da l'assicuranza d'invaliditad per il   chantun Grischun dals 2 da matg 19604).  1) Las midadas dal dretg vertent na vegnan betg inditgadas. 2) CUL 1981, 796; CUL 1990, 2353; DG 544.200 3) CUL 1960, 97; DG 544.600 4) CUL 1960, 133; DG 544.650  4       544.050   Art.  18 Entrada en vigur 1 Quest reglament entra en vigur suenter l'approvaziun da la confederaziun, e quai  ensemen cun la lescha introductiva tar las leschas federalas davart l'assicuranza da  vegls e survivents e davart l'assicuranza d'invaliditad4).  4) mess en vigur cun CR dals 5 da fanadur 1994 per il 1. da schaner 1995   5     544.050    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 12-04-1994 01-01-1995 relasch emprima versiun - 02-12-1997 01-12-1997 Art. 2 revisiun totala -  6       544.050   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 12-04-1994 01-01-1995 emprima versiun - Art. 2 02-12-1997 01-12-1997 revisiun totala -   7    	1. Disposiziuns generalas 	Art. 1 Structuraziun 	Art. 2 * Organisaziun 	Art. 3 Attribuziun dals secturs specifics e da las fatschentas 	Art. 4 Egualitad da las schlattainas 	Art. 5 Recusaziun  	2. Organs 	2.1. Cumissiun administrativa 	Art. 6 Incumbensas da la cumissiun administrativa 	Art. 7 Sesidas 	Art. 8 Conclus e protocol  	2.2. Direcziun 	Art. 9 Direcziun 	Art. 10 Cumpetenzas ed obligaziuns 	Art. 11 Abilitad da decider 	Art. 12 Sesidas 	Art. 13 Conclus e protocol 	Art. 14 Directur  	2.3. Post da revisiun 	Art. 15 Post da revisiun   	3. Disposiziuns finalas 	Art. 16 Midada da relaschs) 	Art. 17 Aboliziun da relaschs 	Art. 18 Entrada en vigur   		2021-04-13T17:43:29+0200 	"7001 Chur" 	"Gesetzessammlung Kanton Graubünden"